Publication: Magyar Közlöny
Issue: MK-1999-73 (Year: 1999, Number: 73)
Era: 1990-2004
Section: 45. A XV. Áruosztály 76. Árucsoport 76.07 vámtarifaszám magyarázata „Nem tartozik ide” kezdetű bekezdésének a 18/1997. (V. 30.) PM rendelettel megállapított (c)
Paragraph Index: 375

64. A XVI. Áruosztály 85. Árucsoport 85.28 vámtarifaszám magyarázata az alábbi új (4) ponttal egészül ki, egyidejűleg az eredeti (4)—(7) pontokat számozása (5)—(8)) pontokra változik: „(4) Vevőkészülék műholdas televíziós adás vételére. Az ilyen készülék, amelyben nincs képi megjelenítő egység (katódsugárcső, folyadékkristályos képernyő stb.), abban hasonlít a videotunerhez, hogy modulált jel vételére szolgál, amelynek frekvenciáját átalakítóval csökkentették, valamint egy jel (csatorna) kiválasztására és annak olyan jellé alakítására, amely videomonitoron megjeleníthető. Tartalmazhat szabványos televíziós jelnek televíziós vevőkészülék antenna kimenetére történő kiadására alkalmas modulátort is. Lehet még a készülékben távirányító jelének vételére szolgáló egység, a csatornaváltáshoz és az antenna, valamint a polarizátor forgatásához.”

Source: https://magyarkozlony.hu/hivatalos-lapok/d6b483ac1074983c7cf9c75d99b2460397f7a064/dokumentumok/ef0ce244f9e65011ae4fbc01acb64363939646b2/letoltes